Diari Oficial de la Generalitat Valenciana


Sumari del DOGV 6987, del 20-03-2013 (2013/2482)

Informació pública de l'acord sobre ocupació directa de terrenys afectats per l'execució de la prolongació de la ronda sud, sector SUNP-VI, 3.ª fase del Pla General d'Ordenació Urbanística. Expedient número E50/03PL.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6987

Data del DOGV
:   20-03-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/2482


Data del document
:   08-02-2013

Organisme emissor
:   Ajuntament de Sagunt

Tipus de document
:   Anunci

Descriptors 

:   * Sagunt
    * administració local
    * pla d'urbanisme

Informació pública de l'acord sobre ocupació directa de terrenys afectats per l'execució de la prolongació de la ronda sud, sector SUNP-VI, 3.ª fase del Pla General d'Ordenació Urbanística. Expedient número E50/03PL. [2013/2482]  
La Junta de Govern Local, en la sessió ordinària celebrada el 8 de febrer de 2013, va adoptar, entre altres, l'acord següent:  
19. Ocupació directa de terrenys afectes a l'execució de la prolongació de la ronda sud. Expedient 50/03-PL  
Primer. Procedir a l'obertura d'expedient d'ocupació directa de la parcel·la següent, en la qual es destaca que la unitat d'execució en què s'ubicaran els seus drets d'adjudicació és la unitat d'execució única del sector SUNP-VI 3a fase del Pla General d'Ordenació Urbanística de Sagunt:   
L'aprofitament corresponent a esta finca es materialitzarà per mitjà de l'adjudicació de la corresponent edificabilitat en el SUNP VI- 3a fase, en els termes que descriga el document de projecte de reparcel·lació per este ajuntament, prèvia instrucció del corresponent expedient.  
La patrimonialització d'este dret urbanístic es produirà en ocasió de l'aprovació definitiva per la Junta de Govern Local del projecte de reparcel·lació del sector SUNP-VI 3a fase.  
Dades identificatives de la parcel·la:  
Parcel·la amb referència cadastral número 17 del polígon 68, propietat de la mercantil Alser, SL, CIF S06852976, amb domicili al carrer de Llíria, sn, Sagunt.  
Referència registral  
Tom: 2534.  
Llibre: 768.  
Foli: 190.  
Finca: 7280.  
Superfície registral: 4.308,55 m².  
L'afecció per l'obra a executar sobre esta parcel·la és parcial, en una superfície de 1.232,78 m².  
Classificació: la finca està classificada en el vigent Pla General d'Ordenació Urbanística (PGOU) de Sagunt com a sòl urbanitzable, i està inclosa en l'àmbit del macrosector VII, sistemes generals. Este sòl, en els termes de l'article 224 del PGOU de Sagunt, està adscrit al sòl urbanitzable no programat que en un moment concret es determine, a concretar en un dels sis macrosectors d'ús residencial preferent definits en este. En este cas, el sector a què s'ha d'adscriure és el SUNP VI, 3a fase.  
- Aprofitament tipus: 0,667 m²t/ m² sòl (este paràmetre està pendent, d'una banda, dels ajustos indicats en l'acord de 24 de febrer de 2011. D'altra banda, de la definició i càlcul de l'aprofitament tipus homogeneïtzat derivat de l'existència d'usos i tipologies diferents en el sector).  
Segon. Procedir a publicar este acord en el Diari Oficial de la Comunitat Valenciana i notificar-lo als qui consten com a titulars de drets inscrits en el Registre de la Propietat, i atorgar-los un termini d'audiència d'un mes perquè manifesten el que consideren adequat a la defensa dels seus interessos i drets.  
Tercer. Sol·licitar del Registre de la Propietat el certificat de domini i càrregues d'esta finca número 7280 afectada.  
La qual cosa se us comunica perquè en prengueu coneixement i als efectes oportuns, a reserva dels termes que resulten de l'aprovació de l'acta corresponent.   
  
Sagunt, 8 de febrer de 2013.- L'alcalde: Alfredo Castelló Sáez.